ΓΡΑΠΤΗ ΕΡΩΤΗΣΗ P-2230/03

υποβολή: Ole Srensen (ELDR) προς την Επιτροπή

(30 Ιουνίου 2003)

Θέμα: Έγκριση οχήματος γενικής χρήσεως στη Δανία

Το θέμα της παρούσας ερώτησης αφορά όχημα γενικής χρήσεως νέου τύπου που ονομάζεται LADOG. Η επιχείρηση HWH στη πόλη Hadsund δεν επέτυχε σχετική έγκριση από τις δανικές αρμόδιες για την οδική κυκλοφορία αρχές για την χρησιμοποίησή του. Το όχημα κατασκευάζεται στη Γερμανία και προορίζεται ειδικότερα για χρήση από τιςπηρεσίες των δήμων.

Επιχείρηση κατασκευής δρόμων στην οποία ο δήμος rhus είχε αναθέσει την εκτέλεση έργων επέτυχε ειδική απαλλαγή από τον διευθυντή της αστυνομίας για την χρησιμοποίηση αντίστοιχου οχήματος κατά τριμηνιαία περίοδο από 11ης Νοεμβρίου 2002.

Το γεγονός ότι οι αρμόδιες για την οδική κυκλοφορία αρχές δεν εγκρίνουν το όχημα οφείλεται στα ακόλουθα προβλήματα:

- Οχήματα βάρους άνω των 3500 χλγρ πρέπει να είναι εξοπλισμένα με σύστημα αντιμπλοκαρίσματος ABS. Το απόβαρο του οχήματος είναι 2400 χλγρ, και το ανώτατο ακαθάριστο βάρος 5000 χλγρ.

- Δεδομένου ότι το όχημα είναι νέου τύπου κατασκευής μεδροστατική πρόωση — δηλ. χωρίς κιβώτιο ταχυτήτων — δεν είναι δυνατό, από τεχνική άποψη, να εξοπλισθεί με τροχοπέδες ABS.

- Οι αρμόδιες για την οδική κυκλοφορία αρχές έχουν κατατάξει το LADOG στην κατηγορία Ν2, δηλ. σαν φορτηγό αυτοκίνητο. Εν τούτοις, δεν είναι τόσο αυτονόητο ότι το όχημα πρέπει να καταταχθεί στην κατηγορία αυτή, δεδομένου ότι το απόβαρο και μόνο του οχήματος ανέρχεται σε 2400 χλγρ και ότι το βάρος του εξοπλισμού που προστίθεται κυμαίνεται από 0 έως 2600 χλγρ. Επιπλέον, στις εκτελεστικές διατάξεις του νόμου περί οδικής κυκλοφορίας δεν συμπεριλαμβάνονται απαιτήσεις σχετικά με τροχοπέδες σε συνδυασμό μεδροστατική πρόωση. Με άλλα λόγια, το LADOG μπορεί δύσκολα να καταταχθεί σε μια από τις συνήθεις κατηγορίες.

— Το όχημα έχει ήδη εγκριθεί και χρησιμοποιείται στις ακόλουθες χώρες: Γερμανία, Γαλλία, Ελβετία, Αυστρία, Βέλγιο, Φινλανδία, Ιταλία και Σλοβενία.

Μπορεί η Επιτροπή να αναφέρει:

1. εάν η αυστηρή ερμηνεία που εφαρμόζουν οι δανικές, αρμόδιες για την οδική κυκλοφορία αρχές όσον αφορά τους κανόνες που διέπουν τις τροχοπέδες ABS συμβιβάζεται με την νομοθεσία της ΕΕ στον τομέα του ανταγωνισμού·

2. εάν η αυστηρή ερμηνεία που εφαρμόζουν οι δανικές, αρμόδιες για την οδική κυκλοφορία αρχές όσον αφορά τους κανόνες που διέπουν τις τροχοπέδες ABS συμβιβάζεται με την αρχή της ΕΕ όσον αφορά την αμοιβαία αναγνώριση·

Απάντηση του κ. Liikanen εξ ονόματος της Επιτροπής

(30 Ιουλίου 2003)

Εγκρίσεις χορηγούνται είτε για ένα όχημα ή είτε για ένα επίπεδο συστήματος σύμφωνα με τις εθνικές ή τις ευρωπαϊκές διατάξεις. Στις περιπτώσεις που ένα όχημα ή ένα σύστημα έχει λάβει έγκριση τύπου σύμφωνα με οδηγίες της Ένωσης οι οποίες εναρμονίζουν ένα συγκεκριμένο τομέα, τα κράτη μέληποχρεούνται να μην θέτουν περιορισμούς όσον αφορά τη διάθεση στην αγορά του σχετικού οχήματος ή συστήματος. Στην περίπτωση μη εναρμονισμένων κοινοτικών διατάξεων, η εφαρμογή εθνικών ρυθμίσεων δεν πρέπει να δημιουργεί στρεβλώσεις στη λειτουργία της εσωτερικής αγοράς και πρέπει να αξιολογείται σύμφωνα με τις διατάξεις της συνθήκης ΕΚ για την ελεύθερη κυκλοφορία των αγαθών.

Όσον αφορά τις εγκρίσεις οχημάτων, επί του παρόντος, μόνον τα οχήματα της κατηγορίας M1 (δηλαδή τα επιβατηγά αυτοκίνητα) πρέπει να έχουν λάβει ευρωπαϊκή έγκριση τύπου των οχημάτων ως συνόλων. Η έγκριση για όλα τα οχήματα της κατηγορίας Νπόκειται, κατά συνέπεια, στην εθνική έγκριση τύπου και δεν ανήκει σε εναρμονισμένο τομέα. Τα κράτη μέλη που αρνούνται τη χρησιμοποίηση στην επικράτειά τους οχημάτων που έχουν λάβει έγκριση από άλλα κράτη μέλη πρέπει να αιτιολογήσουν την ενέργειά τους αυτή με στοιχεία που αποδεικνύουν τον αναγκαίο και αναλογικό χαρακτήρα της απόφασης, σύμφωνα με τους κανόνες της εσωτερικής αγοράς. Ωστόσο, εάν σε ένα όχημα έχει τοποθετηθεί ένα σύστημα που έχει λάβει έγκριση τύπου δυνάμει μιας οδηγίας, τότε κανένα κράτος μέλος δεν μπορεί να θέσει περιορισμούς στη διάθεση του οχήματος στην αγορά για λόγους που έχουν σχέση με το εν λόγω σύστημα.

Το παράρτημα I, σημείο 2.2.1.22, της οδηγίας 71/320/ΕΟΚ του Συμβουλίου, της 26ης Ιουλίου 1971, περί προσεγγίσεως των νομοθεσιών των κρατών μελών που αφορούν στην πέδηση ορισμένων κατηγοριών οχημάτων με κινητήρα και των ρυμουλκουμένων τους(1), όπως αυτή έχει τροποποιηθεί(2), το οποίο αφορά τα συστήματα πέδησης, απαιτεί την τοποθέτηση στα οχήματα της κατηγορίας N2 συστημάτων αντιεμπλοκής κατά την πέδηση (ABS), ενώ η τοποθέτηση συστήματος ABS στα οχήματα της κατηγορίας N1 είναι προαιρετική. Η οδηγία 70/156/ΕΟΚ του Συμβουλίου, της 6ης Φεβρουαρίου 1970, περί προσεγγίσεως των νομοθεσιών των κρατών μελών που αφορούν στην έγκριση των οχημάτων με κινητήρα και των ρυμουλκουμένων τους(3), ορίζει ως όχημα της κατηγορίας N2 το όχημα που χρησιμοποιείται για τη μεταφορά αγαθών και έχει μέγιστη μάζα άνω των 3,5 τόνων και έως 12 τόνους. Κατά συνέπεια, εάν ένα μεμονωμένο σύστημα πέδησης πρέπει να λάβει έγκριση τύπου σύμφωνα με την οδηγία 71/320/ΕΟΚ ως κατάλληλο για όλες τις εκδόσεις του οχήματος πολλαπλής χρησιμότητας LADOG, πρέπει να περιλαμβάνει σύστημα ABS, καθώς ορισμένες εκδόσεις του οχήματος θα ήταν δυνατόν να καταταχθούν στην κατηγορία N2, σύμφωνα με τις παρεχόμενες πληροφορίες.

Η οδηγία 71/320/ΕΟΚ δεν κάνει διακρίσεις μεταξύ των διαφόρων τύπων κίνησης οδήγησης, αν και μπορεί ίσως να θεωρηθεί ότι οι διατάξεις συντάχθηκαν χωρίς να λαμβάνουν ειδικάπόψη τηνδροστατική πρόωση, καθώς αυτή δεν χρησιμοποιείται συνήθως στα οδικά οχήματα. Εάν δεν είναι τεχνικά δυνατόν να δοθεί έγκριση τύπου σε ένα σύστημα πέδησης για όχημα μεδροστατική πρόωση διότι οι δοκιμές στην οδηγία 71/320/ΕΟΚ δεν είναι κατάλληλες, τότε ο κατασκευαστής μπορεί να ζητήσει ναποβάλει η αρμόδια για τη χορήγηση έγκρισης τύπου αρχή αίτηση για παρέκκλιση από τις διατάξεις της οδηγίας 71/320/ΕΚ σύμφωνα με το άρθρο 8(2)(γ) της οδηγίας 70/156/ΕΟΚ του Συμβουλίου.

Συνοψίζοντας, τα οχήματα της κατηγορίας Ν δενπόκεινται σε ευρωπαϊκή έγκριση τύπου των οχημάτων ως σύνολο και, για το λόγο αυτόν, οι δανικές αρχές έχουν δικαίωμα να εφαρμόζουν το δικό τους εθνικό σύστημα έγκρισης τύπου για οχήματα αυτής της κατηγορίας. Το σύστημα αυτό δεν πρέπει να περιλαμβάνειποχρεωτικές διατάξεις που είναι πιο αυστηρές από εκείνες που προβλέπονται στο πλαίσιο των σχετικών κοινοτικών οδηγιών και οι εγκρίσεις που χορηγούνται σύμφωνα με τις κοινοτικές οδηγίες πρέπει να γίνονται δεκτές. Με βάση τις παρεχόμενες πληροφορίες, η κατάταξη από τη δανικήπηρεσία για την οδική ασφάλεια και τις μεταφορές του οχήματος LADOG ως οχήματος της κατηγορίας N2 και η επακόλουθη απαίτηση για τοποθέτηση συστήματος ABS, συνάδει με τις σχετικές κοινοτικές οδηγίες. Οι δανικές αρχές δεν είναιποχρεωμένες να αναγνωρίζουν τις εθνικές εγκρίσεις άλλων κρατών μελών, καθώς οι διατάξεις στις οποίες βασίζεται η χορήγηση των εγκρίσεων αυτών μπορεί να μην είναι οι ίδιες με αυτές που ισχύουν στη Δανία. Ωστόσο, οι δανικές αρχές πρέπει να αιτιολογήσουν οιαδήποτε απόρριψη παραθέτοντας στοιχεία που δείχνουν τον αναγκαίο και αναλογικό χαρακτήρα της απόφασης, σύμφωνα με τους κανόνες της εσωτερικής αγοράς.

(1) ΕΕ L 202 της 6.9.1971.

(2) ΕΕ L 267 της 4.10.2002.

(3) ΕΕ L 42 της 23.2.1970.